# name
Experiència APS en el grau de Nutrició Humana i Dietètica (NHiD): colònies i campaments per a nens i joves amb diabetis mellitus tipus I

# metadata.dc.description[].value
Podeu consultar la Vuitena trobada de professorat de Ciències de la Salut completa a: http://hdl.handle.net/2445/66524

# metadata.dc.description.abstract[].value
Introducció: Les estades dels estudiants de NHiD en colònies i campaments de nens i
joves amb diabetis compleixen la funció pedagògica d’aprofundir en un camp específic
de l’ensenyament com és l’aprenentatge del maneig d’aquesta patologia en situacions
reals. Contribueix als coneixements teòrics adquirits a l’ensenyament i, alhora, ofereix
servei a la comunitat transmetent als nens eines útils que afavoreixen l’autonomia i
l’autocontrol de la diabetis.
Objectius:
· Reforçar la capacitat per resoldre situacions conflictives produïdes per la diabetis
(Hipo- hiperglucèmies, cetonúries, etc.)
· Incorporar conceptes i informacions relacionades amb l’aprenentatge del maneig de
la malaltia a les activitats lúdiques
· Evidenciar la importància de l’augment de coneixements i habilitats per a la millora
del control
· Destacar els efectes positius de l’exercici físic i aprendre a equilibrar les dosis
d’insulina i la ingesta
Descripció: Activitat estructurada en forma de Treball Dirigit, assignatura optativa de 6
crèdits de caràcter eminentment pràctic que integra l'aprenentatge de continguts, amb
competències, habilitats, valors i servei a la societat. Es porten a terme activitats
diverses relacionades amb l’alimentació dels nens i joves amb diabetis que requereixen
la implicació dels estudiants en el treball conjunt de l’equip multidisciplinari (metges,
infermeres, dietistes, educadors en diabetis, monitors de lleure).
Conclusions: l’equip docent de l’assignatura considera molt satisfactoris els resultats
obtinguts amb aquesta experiència docent. Els estudiants descriuen la pràctica viscuda
com una oportunitat d’aprenentatge altament gratificant que els proporciona
coneixement i alhora autonomia.

# metadata.dc.relation.ispartof[].value
Pòster presentat a: Vuitena trobada de professorat de Ciències de la Salut. Universitat de Barcelona. Facultat de Medicina, (4, 5 i 6 de febrer de 2015).

# metadata.dc.source[].value
Jornades i Congressos (Facultat de Medicina i Ciències de la Salut)

# metadata.dc.title[].value
Experiència APS en el grau de Nutrició Humana i Dietètica (NHiD): colònies i campaments per a nens i joves amb diabetis mellitus tipus I